Lav et referat af nedenstående tekst:

Tekst:
Tidligere formand for Amtsrådsforeningens Social- og Psykiatri-udvalgformand Orla Hav er ikke overrasket over episoden ved Vrå. Strukturreformen har i hans øjne ladt de sindslidende i stikken. - Man har stort set afviklet det der hedder tilsyn og godkendelse af de opholdssteder. Det var en garanti for, at det var fagligt i orden, siger han til TV2/Nord. Det er Odense Kommune der har ansvaret for den 28 årige mand. De betaler hver måned 50.000 til det socialpsykiatriske botilbud Møllegården for behandling. Den ordning møder kritik fra de radikales socialordfører. - Nu kender jeg ikke den konkrete sag, men uanset om jeg kender den, så er det omsorgssvigt at placere mennesker som har brug for en håndsrækning på en ejendom helt ude på landet. Det kan ikke kaldes andet end omsorgssvigt, siger hun til TV2/Nord.

Referat:
Den 28 årige mand, der torsdag aften stak en nabo ned, var i et socialpsykiatrisk botilbud, og det får nu nordjyske politikere til at kræve en stramning af reglerne for anbringelser.